OR-BCP ขึ้นราคา “เบนซิน-แก๊สโซฮอล์” ลิตรละ 80 สต. เว้น E85 เพิ่ม 50 สต. มีผลพรุ่งนี้!
OR-BCP ขึ้นราคาเบนซิน-แก๊สโซฮอล์ลิตรละ 80 สต. เว้น E85 ขึ้น 50 สต. มีผลพรุ่งนี้ (7 พ.ค.) เวลา 05.00 น. เป็นต้นไป
OR-BCP ขึ้นราคาเบนซิน-แก๊สโซฮอล์ลิตรละ 80 สต. เว้น E85 ขึ้น 50 สต. มีผลพรุ่งนี้ (7 พ.ค.) เวลา 05.00 น. เป็นต้นไป
6 พ.ค. 2565

บริษัท ปตท.น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซินและแก๊สโซฮอล์ทุกชนิด 0.80 บาท/ลิตร เว้น E85 ปรับขึ้น 0.50 บาท/ลิตร ส่วนกลุ่มดีเซลทุกชนิดคงเดิม มีผลวันตั้งแต่วันพรุ่งนี้ (7 พ.ค.) เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ น้ำมันเบนซิน ออกเทน 95 ของ PTT Station ราคาลิตรละ 49.26 บาท, แก๊สโซฮอล์ 95 ลิตรละ 41.85 บาท, แก๊สโซฮอล์ 91 ลิตรละ 41.58 บาท, E20 ลิตรละ 40.74 บาท และ E85 ลิตรละ 34.74 บาท ส่วนน้ำมันดีเซล B7, B10 และ B20 ราคาคงเดิม ลิตรละ 31.94 บาท
